
APSPRIEDES ZIŅOJUMS, ID NR. PSKUS 2024/215 A
2024.gada 16.oktobrī
	
Pasūtītāja nosaukums, adrese

	VSIA “Paula Stradiņa klīniskā universitātes slimnīca”, Pilsoņu iela 13, Rīga

	Iepirkuma procedūras veids, nosaukums,  identifikācijas numurs

	Atklāts konkurss “Higiēnas preču piegāde”, identifikācijas Nr. PSKUS 2024/215

	Datums, kad paziņojums par apspriedi publicēts Iepirkumu uzraudzības biroja tīmekļvietnē (publikācijas saite internetā)/mājaslapā www.stradini.lv

	27.09.2024. Iepirkumu uzraudzības biroja tīmekļvietnē https://eformsb.pvs.iub.gov.lv/show/a7d4fb01-1404-4e98-a95c-885abf3f987f  un EIS https://www.eis.gov.lv/EKEIS/Procurement/Edit/132598 

	Iepirkuma komisijas sastāvs un tās izveidošanas pamatojums

	0. [bookmark: _Hlk163481409]Iepirkuma komisija izveidota ar VSIA “Paula Stradiņa klīniskā universitātes slimnīca” 2024.gada 19. marta rīkojumu Nr.11-4/60 „Par iepirkuma komisijas izveidi iepirkumam “Higiēnas preču piegāde”” un 2024.gada 26.septembra rīkojumu Nr.11-4/206 „Par grozījumu veikšanu 19.03.2024. rīkojumā Nr. 11-4/60”  (turpmāk – Komisija):
Komisijas priekšsēdētāja: Sandra Šimkus, Loģistikas un servisa daļas vadītāja;
Komisijas locekļi: Ineta Caune, Uzkopšanas un veļas dienesta vadītāja; 
Anete Vārpiņa, Uzkopšanas un veļas aprites dienesta pakalpojumu servisa vadītāja; 
Diāna Dovgale, Iepirkumu daļas publisko iepirkumu speciālists-jurists.

	Iepirkuma procedūras dokumentu sagatavotāji

	Ineta Caune, Uzkopšanas un veļas dienesta vadītāja.

	Apspriedes dalībnieki

	Reneva SIA
SIA NMS RIGA
AS Hestio

	Iesniegtie komentāri un galvenie secinājumi un vērtējums par apspriedes laikā saņemtajiem piegādātāju komentāriem un iespējamo konkurenci iepirkumā


Apspriedes dalībnieka Reneva SIA sniegtie komentāri par tehniskās specifikācijas (turpmāk arī  – TS) prasībām:
	Nr.
p.k
	Tehniskās specifikācijas prasība
	Apspriedes dalībnieka sniegtie komentāri
	Komisijas secinājumi/ komentāri

	1.
	7. Industriālais papīrs sonogrāfijai.  Noteikts           Ruļļa maksimālais diametrs: 290 mm
	Noteikt pieļaujamo pielaid izmēra  +- 15%. Dodot lielāku iespēju piedāvāt preci un saņemt izdevigāko piedāvājumu
	Iepirkuma komisija paskaidro, ka tiks precizēta Tehniskās specifikācijas prasība.



Apspriedes dalībnieka SIA NMS RIGA sniegtie komentāri par TS prasībām:
	Nr.
p.k
	Tehniskās specifikācijas prasība
	Apspriedes dalībnieka sniegtie komentāri
	Komisijas secinājumi/ komentāri

	1.
	Visās pozīcijās prasība: “Produktam ir jāatbilst Eiropas Savienības ekomarķējuma kritērijiem ****” 
**** atbilstību visaptverošam ekomarķējumam, kas apliecina, ka produkts atbilst noteiktiem vides aizsardzības kritērijiem VISĀ tā dzīves ciklā,  apliecina Eiropas Savienības (turpmāk - ES) ekosertifikāts (Ecolabel) vai ES ekomarķējums uz produkta (Eiropas ekopuķīte), vai ražotāja izsniegta dokumentācija ar pilnu informāciju par produktu, kas apliecina atbilstību ES ekomarķējuma prasībām. Par atbilstošiem tiks uzskatīti arī šādi ES ekomarķējumi -  zilais eņģelis (Blauer Engel, Blue Angel), ziemeļu gulbis (Nordic Swan). Piedāvājumam jāpievieno ES ekosertifikāts, ja piedāvājumā norādītajā tīmekļvietnē uz produkta iepakojuma nav redzams ES ekomarķējums.
	Lūdzam papildināt: Par atbilstošiem tiks uzskatīti arī šādi ES ekomarķējumi -  zilais eņģelis (Blauer Engel, Blue Angel), ziemeļu gulbis (Nordic Swan), PEFC un FSC.
	Iepirkuma komisija paskaidro, ka tādi ES lietotie ekomarķējumi kā ES ekomarķējums (Eiropas puķīte), ekosertifikāts (Ecolabel) zilais eņģelis (Blauer Engel, Blue Angel), ziemeļu gulbis (Nordic Swan) ir attiecināmi uz VISU produkta dzīves ciklu (dzīves cikla ilgstpēja).
Savukārt PEFC un FSC sertifikāti nav attiecināms uz visu produkta dzīves ciklu, jo šo sertifikātu būtība ir apliecinājums, ka koksne un koksnes izstrādājumi tiek iegūti mežos, kas tiek atbilstoši apsaimniekoti. Tie ir uzskatāmi par specializētiem meža sertifikātiem.

Iepirkuma komisija informē, ka izvirzītā prasība Tehniskajā specifikācijā netiks mainīta. 

	2.
	6.pozīcija. Industriālais papīrs.
Papīra materiāls: 100%  jaunšķiedras produkts. Krāsa: vēlams zils.
	Lūdzam mainīt parsību par materiālu: Papīra materiāls: 100%  reģenerētas škiedras vai labākas škiedras produkts.

Paskaidrojums: Pasūtītājs norāda, ka vēlamā produkta krāsa ir zila. Lielākoties papīra produkti zilā krāsā tiek ražoti no reģenerētas šķiedras (reģenerēta šķiedra – otreizēji pārstrādāta celuloze). Produkti kas tiek ražoti no tīras celulozes pēc mūsu rīcībā esošās informācijas ir tikai 2 Latvijas tirgū, kas būtiski sašaurina konkurenci iepirkumā. Reģenerētas šķiedras produkti neatsķiras no tīras celulozes produktiem ne pēc kvalitatīvajiem rādītājiem, ne pielietojuma.  Mainot prasību, Pasūtītājs nodrošinās konkurenci vismaz starp 9-12 dažādu ražotāju produktiem.
	Iepirkuma komisija paskaidro, ka izvirzītajā prasībā nav noteicis minētajām produktam zilu krāsu kā obligātu, proti, ir norādīts: “krāsa: vēlams zila”. 
Ja piegādātājs nevar piedāvāt TS 6. pozīcijā atbilstošu produktu zilā krāsā, to var piedāvāt arī jebkurā citā krāsā – baltā, pelēkā, brūnā, u.tml.



Apspriedes dalībnieka AS Hestio sniegtie komentāri par TS prasībām:

	Nr.
p.k
	Tehniskās specifikācijas prasība
	Apspriedes dalībnieka sniegtie komentāri
	Komisijas secinājumi/ komentāri

	1.
	4.2.11. Iepirkuma komisijai var veikt iesniegto paraugu atbilstības tehniskajai specifikācijai vērtēšanu:
Preču paraugu svara (gr/m2) pārbaude

1., 6., 7. pozīcijā piedāvātās preces paraugi tiks svērti bez oriģinālā iepakojuma. Pēc nosvēršanas no parauga ruļļa tiks izņemta tā serde, kas tiks nosvērta atsevišķi. No svēršanai izmantojamo paraugu ruļļiem tiks nodalīts nost papīrs, kas ir bez perforācijas (ja tāds būtu konstatēts) un nosvērts atsevišķi. Paraugu ruļļu serdes un nelietderīgi izmantojamā papīra bez perforācijas svars tiks saskaitīts un tā summa atņemta no ruļļa kopējā svara. Iepirkuma komisija veiks matemātiskus aprēķinus, nosakot produkta blīvumu (gr/m2).
2. – 5. pozīcijai piedāvātās preču paraugi tiks svērti pa vienai pakai. Pēc pakas nosvēršanas tiks noņemts tās oriģinālais iepakojums, kas tiks nosvērts atsevišķi. No kopējā svara tiks atņemts iepakojuma svars. Iepirkuma komisija veiks matemātiskus aprēķinus, nosakot produkta blīvumu (gr/m2).
	Pretendenta ieskatā tabulā minētā svara un papīra blīvuma noteikšanas metodika nav īsti pareiza. Vai vismaz nav līdz galam aprakstīts kā tieši tiks noteikts papīra blīvums, ja neskaita pieminēto matemātisko aprēķinu.
Ņemot vērā ražotāja noteikto parametru toleranci, vienā pakā salvešu skaits var būt atšķirīgs. Tāpat arī lokšņu izmēri, tualetes papīra garums u.c.
Lai noteiktu precīzu svaru un attiecīgi blīvumu, sverot visu paku, ir jāpārskaita cik loksnes konkrēti ir iepakojumā, kurš tiek svērts, kā arī ir jāpārmēra visas loksnes pēc fakta, nevis pieņemot ražotāja datu lapā noteikto mērķa izmēru. Tikai šādā veidā būtu nosakāms/aprēķināms blīvums.
Savukārt, ja tiks nosvērta visa paka un attiecīgi pēc formulas aprēķināts blīvums, pieņemot “teorētiskos”, ražotāja noteikots mērķa parametrus, nevis faktiskos (ar pieļaujamo toleranci), tad blīvuma aprēķins būs nepareizs.
Pretendenta ieskatā tomēr būtu jāsver un jāmēra konkrēts lokšņu skaits, kas pēc fakta ir izmērāms un nosverams. Taču, ja pasūtītājs uzņemas izskaitīt un izmērīt katru loksni no pakas, kura konkrēti tiks svērta, tad aprakstītā metode der.
	Iepirkuma komisija paskaidro, ka tiks precizēta Nolikuma prasība un Tehniskās specifikācijas prasības.

	2.
	Nolikuma 2.pielikums
Tehniskā specifikācija/ Tehniskais - finanšu piedāvājums (forma)
	Sīkāka informācija ar iespējamo piedāvāto produktu faktisko tehnisko datu parametriem un ražotāja noteiktās tolerances robežvērtībām, kā arī papildus komentāri, apskatāmi apspriedē iesniegtajā excel failā - Tehniskā specifikācija/ Tehniskais - finanšu piedāvājums (forma)
	Iepirkuma komisija paskaidro, ka Tehniskās specifikācijas prasības tiks precizētas daļēji, jo ir nepieciešams saņemt preci atbilstoši Slimnīcas vajadzībām. 




	[bookmark: _Hlk158030536]Komisijas priekšsēdētāja:
	16.10.2024.
	(paraksts)
	Sandra Šimkus

	Komisijas locekļi:
	16.10.2024.
	(paraksts)
	Ineta Caune

	
	16.10.2024.
	(paraksts)
	[bookmark: _Hlk131416390]Anete Vārpiņa

	
	16.10.2024.
	(paraksts)
	Diāna Dovgale 

	Eksperts: 
	16.10.2024.
	(paraksts)
	Ineta Caune

